जदूं कदें में अग्ग स्हालने आला इंजन शैह्‌रा दियें सिड़कें परा लंबदे दिक्खनियां तां मिगी नासिर चाचा होर चेते उठी औंदे न। फायर बिग्रेड ते नासिर चाचा होर बचपन थवां गे मेरे चेतें च रची-मिची गे दे न। नासिर चाचा होर मिटिया ब्रिज कलकत्ते दे इक परानी बचारधारा दे, ठाठा-बाठ आले घराने कन्नै सरबध रखदे हे। ओ अब्बा हुंदे बड़े पराने दोस्त हे। भलेयां खुश रौंह्‌ने ते पढ़े लिखे दे मनुक्ख हे। उर्दू, फ़ारसी, अंगरेजी साहित्य दे बड़े प्रेमी हे। ते फ़ायर ब्रिगेड दे मैहकमें च नौकरी करदे हे। बम्बई च समुंदरै दे कंढे उंदा इक क्या बड्डा नेहा फ्लैट हा। जिस चाल्ली पराने नमूने दे फ्लैट ढाइयै हुन सीमेंट दे इक संजले रिहायशी ब्लाक बनाये जा करदे न।